钦定古今图书集成/理学汇编/经籍典/第138卷 > 《汉韩婴诗外传二》 > 《长发九》
## 钦定古今图书集成/理学汇编/经籍典/第138卷 > 《汉韩婴诗外传二》 > 《长发九》

王者之等赋正事：田野什一，关市讥而不征，山林泽
梁，以时入而不禁，相地而正壤，理道而致贡，万物群
来，无有流滞，以相通移。近者不隐其能，远者不疾其
劳，虽幽间僻陋之国，莫不趋使而安乐之，夫是之谓
王者之等赋正事。《诗》曰：“敷政优优，百禄是遒。”